Document ID: 31985R0870

NEUVOSTON ASETUS (ETY) N:o 870/85,
annettu 26 päivänä maaliskuuta 1985,
asetuksen (ETY) N:o 729/70 muuttamisesta Euroopan maatalouden ohjaus- ja tukirahaston (EMOTR) ohjausosaston rahoituskehyksen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
sekä katsoo, että
yhteisön elinten toiminnan ohjaamiseksi vaikuttaa suotavalta vahvistaa viisivuotinen rahoituskehys maatalouden rakenteiden parantamiseen tähtäävän politiikan toteuttamiseksi 1 päivänä tammikuuta 1985 alkavalla viisivuotiskaudella, jollei neuvoston perustamissopimuksen 43 artiklassa määrättyä menettelyä noudattaen yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), 6 artiklan 2 kohdassa tarkoitettujen yhteisten toimien osalta tekemistä täydentävistä päätöksistä muuta johdu,
niiden ohjausosaston määrärahojen osalta, jotka on tarkoitettu kattamaan ne menot, jotka eivät ole perustamissopimuksesta tai sen nojalla annetuista säädöksistä johtuvia pakollisia menoja, mainittua rahoituskehystä on pidettävä suuntaa-antavana monivuotisena suunnitelmana, ja
olisi vahvistettava talousarviomenettelyssä niiden määrärahojen vuosittainen määrä, jotka ohjausosastolla on käytettävissään,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 729/70 6 artiklan 5 kohta seuraavasti:
"5. Neuvosto päättää komission ehdotuksesta 1 päivään tammikuuta 1985 perustamissopimuksen 43 artiklan 2 kohdan kolmannessa alakohdassa määrättyä menettelyä noudattaen viisivuotisesta rahoituskehyksestä, joka koskee rahoitustukia, jotka voidaan asettaa rahaston ohjausosastosta vastattavaksi. Suuntaa-antavana monivuotisena suunnitelmana on pidettävä rahoituskehyksen sitä osaa, joka liittyy niihin määrärahoihin, jotka on tarkoitettu kattamaan ne menot, jotka eivät ole perustamissopimuksesta tai sen nojalla annetuista säädöksistä johtuvia pakollisia menoja. Talousarvioon otettavien määrärahojen täsmällinen määrä vahvistetaan vuosittain talousarviomenettelyssä kyseisen vuoden aikana toteutettavien yhteisten toimien ja erityistoimenpiteiden osalta rahoitettavien menojen määrän mukaisesti.
Neuvosto voi perustamissopimuksen 43 artiklan 2 kohdan kolmannessa alakohdassa määrättyä menettelyä noudattaen korottaa rahoituskehystä tämän asetuksen 6 artiklan 2 kohdassa tarkoitettujen yhteisten toimien osalta.
Jos neuvosto ei vahvista uutta rahoituskehystä ennen kuluvan viisivuotiskauden päättymistä, tämän viimeisimmän kauden rahoituskehystä, jota on mahdollisesti korotettu edellisen alakohdan mukaisesti, sovelletaan edelleen seuraavalla kaudella."
2 artikla
Korvataan asetuksen (ETY) N:o 729/70 6 c artikla seuraavasti:
"6 c artikla
Niihin rahoitustukien kokonaismääriin liittyvä viisivuotinen rahoituskehys, jotka voidaan asettaa rahaston ohjausosaston vastattavaksi, on 6 artiklan 5 kohdan ensimmäisen alakohdan mukaisesti 5 250 miljoonaa ECUa kaudelle 1985 P1989."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä maaliskuuta 1985.

Labels: 2
15
6